פרסי ג'קסון
ביוגרפיה בדיונית > גיבורי האולימפוס > בן נפטון

הגורגונות סתנו ואוריאלה רודפות אחרי פרסי ג'קסון, כדי לנקום בו על מות אחותם מדוזה (בספר פרסי ג'קסון וגנב הברק). פרסי לא יודע למה הן רודפות אחריו, כי נמחק לו הזיכרון, והוא זוכר רק את שמו ואת השם אנבת'. הוא הורג אותן פעמים רבות והן מתגבשות מחדש כל פעם, ולבסוף הוא נמלט מהן. הוא מוצא את יונו, הגרסה הרומית לאלה היוונית הרה, בדמות אישה שאומרת לו שאם יישא אותה מעבר לנהר הטיבר הקטן הוא יקבל לאט-לאט את זכרונו בחזרה, אך יאבד את קללת אכילס שמגן עליו מפציעות. הוא מסכים להצעה ומעביר אותה את הנהר. מעבר לנהר הוא מגיע למחנה חצויים רומי. הוא פוגש במחנה אתהייזל ופרנק. כשהגורגונות מגיעות הייזל מעכבת אותן, ומפילה מנהרה שהן היו אמורות לעבור בה. כשהגורגונות מגיעות הן תופסות את פרנק, ופרסי יוצר זרועות גדולות ממי הנהר ומטביע את המפלצות. פרנק ניצל, ולוקח מהגורגונות שני בקבוקים, שבאחד מהם רעל ובשני שיקוי מרפא. יונו מודיעה במחנה הרומי על בואו של פרסי, בנו של נפטון, ורוחותיהם של אבות הרומאים קוראים לו "גראיקוס", כלומר יווני (כינוי לאויב). ריינה, פראיטור המחנה טוענת שהיא מכירה את פרסי. במקביל, אוקטאביאנוס, מנסה להיות מחליפו של הפראיטור הנעלם ג'ייסון גרייס. ניקו, אחיה של הייזל מגיע למחנה ומזהיר אותה שלא תישאר במקום אחד הרבה זמן, כי אם כן, לפי הקללה, יצוצו אוצרות מהאדמה ומי שייגע בהם ייענש.
פרסי משתייך לקוהורטה החמישית. במשחק מלחמה המזכיר את 'תפוס את הדגל' שמתקיים בערב הוא, פרנק והייזל עוזרים לקוהורטה שלהם לנצח. פרנק הוא החניך הראשון שחדר למצודת האויב, ולכן הוא זכה באות הכבוד 'כתר החומה'. גוון, הקנטוריונית של הקוהורטה החמישית נרצחת במשחק על ידי הקוהורטה הראשונה, וחוזרת לחיים. מארס, אל המלחמה הרומי, מופיע במחנה, מכיר בפרנק ז'אנג כבנו, ומודיע שהוא צריך לצאת למסע חיפושים. הנבואה שתדריך את פרנק במסע החיפושים היא: 'לכו לאלסקה. מצאו את תנטוס ושחררו אותו. חזרו בשקיעת השמש ב-24 ביוני, חג פורטונה, או שכולם ימותו'. מארס מחליט שפרסי ייצא גם הוא למסע ושכדאי לו  ללמוד לתת כבוד, ופרנק מבקש שגם הייזל תצטרף. משום שתנטוס נחטף על ידי צבא גאיה כשמפלצות מתות הן קמות לתחייה מיד. גאיה השתלטה על שערי המוות, והיא קובעת מי יחזור לחיים לאחר מותו, ומי יישאר בשאול.
לאחר שדיברו עם האלה השליחה איריס, הייזל, פרסי ופרנק יוצאים לעבר הנביא העיוור פינאוס, שהתעורר מהמתים. אלה, ההרפיה של פינאוס מספרת להם שכדאי להם לפתות אותו להמר. הם שומעים לעצתה, ושמים את הבקבוקים שהשיגו מהגורגונות על השולחן. הם מציעים לפינאוס התערבות: הוא ופרסי ישתו מהבקבוקים, אם פינאוס מת אז הוא יכתוב את המקום שבו כבול טנטוס ואם פרסי ימות פינאוס ירפא ויוכל לראות. פינאוס מסכים כי הוא סומך על גאיה שתנחה אותו. פינאוס שם בחלוקו פתק עם המקום המדויק של אלקיאונאוס באלסקה. כשפינאוס מתבקש לבחור בקבוק הוא בוחר בבקבוק הרעל ופרסי בוחר בשיקוי המרפא וכך פינאוס מת והם לוקחים ממנו את הפתק. בזכות שיקוי הריפוי, מתחילים לחזור לפרסי זיכרונותיו. פרנק מספר להייזל שחייו תלויים בחתיכת עץ, ושאם היא תישרף הוא ימות. הוא מפקיד בידיה את חתיכת העץ. הייזל מספרת לו שהיא בחרה להיקבר עם אמה באספודל, קבורת האנשים הממוצעים, במקום שהיא תיקבר בשדות אליסיום, קבורת הצדיקים, ואמה תיענש על חטאיה בשדות העינויים, מקום קבורת הרשעים.
פרסי, הייזל ופרנק מגיעים לבסיס האמזונות. האמזונות כולאות את פרסי ואת פרנק. היילה, אחותה הגדולה של ריינה, היא מלכת האמזונות והיא מבקשת לדבר עם הייזל. היילה מספרת לה שפרסי הרס את האקדמיה לקוסמות של המכשפה קירקה בה היא עבדה, ושהוא שחרר את חבורת שודדי הים של שחור הזקן, שכלאו אותה. היא גם מספרת לה שאוטררה, מלכת האמזונות לשעבר, חזרה לחיים והיא נלחמת לצד גאיה. היילה מספרת להייזל כיצד להשתחרר מהאמזונות.
בעזרת היילה, פרסי, הייזל, ופרנק בורחים מהאמזונות ומגיעים לביתו של פרנק. בבית מחכים להם מארס וסבתו של פרנק שמספרים לפרנק שהוא יכול להפוך לכל חיה בעולם. לייסטריגונים תוקפים את פרסי, הייזל ופרנק והם ניצלים מהם. אלה ההרפיה תחילת נבואה עתיקה: 'צפונה לאלים כתר הלגיון נחבא, בנפילה מקרח בן נפטון יטבע'. בקרחון הבארד הם מוצאים את תנטוס ולא מצליחים לשבור את שרשראותיו. תנטוס מספר להם שחייבים להמיס אותן באש החיים. פרנק מבין שבשביל להבעיר את אש החיים הוא יהיה חייב לשרוף את חתיכת העץ שבה תלויים חייו. פרסי מגן על פרנק מרוחות רפאים רבות שבאו לתקוף אותו, והייזל מנסה לתקוף את אלקיאונאוס, שלא יכול למות באלסקה, כי בה הוא נולד. פרנק שורף את חתיכת העץ, אך כדי להבעיר את האש הוא לא היה צריך את כולה, ונשאר לו קצת ממנה, כך שהוא לא מת. תנטוס משתחרר. בעזרת אוריון פרנק והייזל מביאים את אלקיאונאוס לקנדה ומביסים אותו. פרסי נופל מקרחון כמו בנבואה, אך מתברר שהנבואה התכוונה ל'יתבע' בכך שהוא "יתבע מחיר גדול מצבא של רוחות" וישיג את הדגל של הרומאים שאותו הקוהורטה החמישית איבדה לענק לפני עשורים. הם חוזרים למחנה, שם הם פוגשים את טייסון ומגלים שהמחנה נמצא תחת התקפה.
פרסי מנהיג את הרומאים בקרב נגד הענק פוליבוטס שנועד להרוג את נפטון. טייסון, אחיו הקיקלופ של פרסי עוזר בקרב, וגם כלבת השאול של פרסי גברת אולירי. פרסי נלחם בפוליבוטס ושאר המחנה נלחם נגד צבא פוליבוטס. טרמינוס, אל הגבולות עוזר במלחמה, ובזכותו פרסי מצליח לנצח את פוליבוטס. כשהם מנצחים את פוליבוטס, מגיעה למחנה הודעה מליאו, פייפר וג'ייסון (מהספר הגיבור האבוד) ואנבת׳ בת זוגו של פרסי. במהלך הספר מוזכרת נבואה שאלה ההרפיה אומרת, שקשורה לספר הבא, אות אתנה.